ड्राइविंग लाइसेंस की आवश्यकता के लिए मोटर वाहन अधिनियम 1988 की धारा 3 (1) में कहा गया है कि कोई भी व्यक्ति किसी भी सार्वजनिक स्थान पर मोटर वाहन तब तक नहीं चलाएगा जब तक उसे वाहन चलाने के लिए अधिकृत प्रभावी ड्राइविंग लाइसेंस न प्रदान किया जाए। साथ ही कोई भी व्यक्ति मोटर कैब या मोटरसाइकिल के अलावा किसी भी परिवहन वाहन को स्वयं के अथवा किराए पर लिए गए वाहन को तब तक नहीं चलाएगा जब तक धारा 75 की उपधारा (2) के तहत उसे विशेष ड्राइविंग लाइसेंस न दिया गया हो।